શ્રીહરિકોટાઃ ઈન્ડિયન સ્પેસ રિસર્ચ ઓર્ગેનાઈઝેશન (ઈસરો)એ આજે અંતરિક્ષ ક્ષેત્રે ઐતિહાસિક છલાંગ લગાવીને અંતરિક્ષમાંથી ધરતીનું વૈજ્ઞાનિક વિશ્લેષણ કરવાના હેતુથી સવારે ૧૦.૦૦ વાગ્યે સાત ઉપગ્રહને લઈને જનારા પ્રથમ સ્પેસ ઓબ્ઝર્વેટરી એસ્ટ્રોસેટ ઉપગ્રહ પીએસએલવી-સી૩૦ સફળતાપૂર્વક લોન્ચ કર્યો હતો. આ લોન્ચિંગ આંધ્ર પ્રદેશના શ્રીહરિકોટાથી કરવામાં આવ્યું હતું. અહીંના સતીશ ધવન સ્પેસ સેન્ટરથી છ બીજા ઈન્ટરનેશનલ કસ્ટમર સેટેલાઈટ સાથે તેનું લોન્ચિંગ કરવામાં આવ્યું હતું. પ્રથમ વાર અમેરિકા કોઈ સેટેલાઈટ લોન્ચિંગ માટે ભારતની મદદ લઈ રહ્યું છે.